ddrg/super_eurlex huggingface dataset:
2001/96/EY: Komission päätös, tehty 18 päivänä tammikuuta 2001, tiettyjen suu- ja sorkkataudin torjumista koskevien varautumissuunnitelmien hyväksymisestä tehdyn päätöksen 93/455/ETY muuttamisesta toisen kerran (ETA:n kannalta merkityksellinen teksti) (tiedoksiannettu numerolla K(2001) 120)



Virallinen lehti nro L 035 , 06/02/2001 s. 0052 - 0052



Komission päätös, tehty 18 päivänä tammikuuta 2001, tiettyjen suu- ja sorkkataudin torjumista koskevien varautumissuunnitelmien hyväksymisestä tehdyn päätöksen 93/455/ETY muuttamisesta toisen kerran (tiedoksiannettu numerolla K(2001) 120) (ETA:n kannalta merkityksellinen teksti) (2001/96/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön toimenpiteistä suu- ja sorkkataudin torjumiseksi annetun direktiivin 85/511/ETY, eläinten terveyteen liittyvistä ongelmista yhteisön sisäisessä nautaeläinten ja sikojen kaupassa annetun direktiivin 64/432/ETY sekä terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tai lihatuotteiden tuonnissa kolmansista maista annetun direktiivin 72/462/ETY muuttamisesta 26 päivänä kesäkuuta 1990 annetun neuvoston direktiivin 90/423/ETY(1) ja erityisesti sen 5 artiklan 4 kohdan, sekä katsoo seuraavaa: (1) Päätöksessä 91/42/ETY(2) komissio vahvisti perusteet suu- ja sorkkataudin valvontaa koskevan varautumissuunnitelman laatimiselle. (2) Päätöksessä 93/455/ETY(3), sellaisena kuin se on viimeksi muutettuna päätöksellä 95/194/EY(4), komissio hyväksyi eräitä varautumissuunnitelmia suu- ja sorkkataudin valvontaa varten. (3) Komissio tarkasti Itävallan, Suomen ja Ruotsin suu- ja sorkkataudin valvontaa koskevat kansalliset varautumissuunnitelmat käydessään näissä maissa, ja tarkastusten perusteella todettiin, että näillä suunnitelmilla voidaan saavuttaa halutut tavoitteet ja että ne ovat päätöksessä 91/42/ETY säädettyjen perusteiden mukaiset. (4) Tämän vuoksi on syytä hyväksyä nämä suunnitelmat muuttamalla päätös 93/455/ETY. (5) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 93/455/ETY seuraavasti: Lisätään sanat "Itävalta", "Suomi" ja "Ruotsi" liitteessä olevaan jäsenvaltioiden luetteloon. 2 artikla Tämä päätös on osoitettu kaikille jäsenvaltioille. Tehty Brysselissä 18 päivänä tammikuuta 2001. Komission puolesta David Byrne Komission jäsen (1) EYVL L 224, 13.8.1990, s. 13. (2) EYVL L 23, 29.1.1991, s. 29. (3) EYVL L 213, 24.8.1993, s. 20. (4) EYVL L 124, 7.6.1995, s. 38.
2001/728/EY: Komission päätös, tehty 9 päivänä lokakuuta 2001, päätöksen 92/452/ETY muuttamisesta yhteisöön suuntautuvaan naudansukuisten eläinten alkioiden vientiin kolmansissa maissa hyväksyttyjen alkionsiirtoryhmien ja alkiontuotantoryhmien luetteloiden osalta (ETA:n kannalta merkityksellinen teksti) (tiedoksiannettu numerolla K(2001) 3001)



Virallinen lehti nro L 273 , 16/10/2001 s. 0024 - 0025



Komission päätös, tehty 9 päivänä lokakuuta 2001, päätöksen 92/452/ETY muuttamisesta yhteisöön suuntautuvaan naudansukuisten eläinten alkioiden vientiin kolmansissa maissa hyväksyttyjen alkionsiirtoryhmien ja alkiontuotantoryhmien luetteloiden osalta (tiedoksiannettu numerolla K(2001) 3001) (ETA:n kannalta merkityksellinen teksti) (2001/728/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten alkioiden kaupassa ja tuonnissa kolmansista maista 25 päivänä syyskuuta 1989 annetun neuvoston direktiivin 89/556/ETY(1), sellaisena kuin se on viimeksi muutettuna päätöksellä 94/113/EY(2), ja erityisesti sen 8 artiklan, sekä katsoo seuraavaa: (1) Uuden-Seelannin toimivaltaiset eläinlääkintäviranomaiset ovat esittäneet pyynnön Uuden-Seelannin alueella toimivia yhteisöön suuntautuvaan naudansukuisten eläinten alkioiden vientiin virallisesti hyväksyttyjä ryhmiä koskevan, komission päätöksessä 92/452/ETY(3), sellaisena kuin se on viimeksi muutettuna päätöksellä 2001/638/EY(4), vahvistetun luettelon muuttamiseksi. (2) Komissio on saanut takeet direktiivin 89/556/ETY 8 artiklassa esitettyjen vaatimusten noudattamisesta. (3) Yksinomaan alkionsiirron osalta aiemmin hyväksytty Kanadan ryhmä on hyväksyttävä Kanadan viranomaisten pyynnöstä myös alkiontuotannon osalta. (4) Päätös 92/452/ETY olisi tämän vuoksi muutettava vastaavasti. (5) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan komission päätöksen 92/452/ETY liite seuraavasti: 1. Lisätään seuraava Uuden-Seelannin ryhmiä koskeva rivi: ">TAULUKON PAIKKA>" 2. Korvataan Kanadan ryhmiä koskevat rivit seuraavasti: ">TAULUKON PAIKKA>" 2 artikla Tämä päätös on osoitettu kaikille jäsenvaltioille. Tehty Brysselissä 9 päivänä lokakuuta 2001. Komission puolesta David Byrne Komission jäsen (1) EYVL L 302, 19.10.1989, s. 1. (2) EYVL L 53, 24.2.1994, s. 23. (3) EYVL L 250, 29.8.1992, s. 40. (4) EYVL L 223, 18.8.2001, s. 24.
2001/819/EY: Komission päätös, tehty 22 päivänä marraskuuta 2001, Meksikosta peräisin olevien kalastus- ja vesiviljelytuotteiden erityisistä tuontiedellytyksistä tehdyn päätöksen 98/695/EY muuttamisesta (ETA:n kannalta merkityksellinen teksti) (tiedoksiannettu numerolla K(2001) 3694)



Virallinen lehti nro L 307 , 24/11/2001 s. 0022 - 0024



Komission päätös, tehty 22 päivänä marraskuuta 2001, Meksikosta peräisin olevien kalastus- ja vesiviljelytuotteiden erityisistä tuontiedellytyksistä tehdyn päätöksen 98/695/EY muuttamisesta (tiedoksiannettu numerolla K(2001) 3694) (ETA:n kannalta merkityksellinen teksti) (2001/819/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY(1), sellaisena kuin se on viimeksi muutettuna direktiivillä 97/79/EY(2), ja erityisesti sen 11 artiklan 5 kohdan, sekä katsoo seuraavaa: (1) Meksikosta peräisin olevien kalastus- ja vesiviljelytuotteiden erityisistä tuontiedellytyksistä 24 päivänä marraskuuta 1998 tehdyn komission päätöksen 98/695/EY(3) 1 artiklassa säädetään, että "Dirección General de Calidad Sanitaria de Bienes y Servicios (DGCSBS) de la Secretaría de Salud" on Meksikon toimivaltainen viranomainen, joka tarkastaa ja todistaa, että kalastus- ja vesiviljelytuotteet ovat direktiivin 91/493/ETY vaatimusten mukaisia. (2) Meksikon hallinnon rakennemuutoksen vuoksi kalastustuotteiden terveystodistukset antava toimivaltainen viranomainen on nykyisin "Dirección General de Control Sanitario de Productos y Servicios (DGCSPS) de la Secretaría de Salud". Tämä uusi viranomainen pystyy tehokkaasti tarkastamaan voimassa olevan lainsäädännön soveltamisen. Siksi on tarpeen muuttaa päätöksessä 98/695/EY mainitun toimivaltaisen viranomaisen nimitys ja tämän päätöksen liitteessä A olevan terveystodistuksen malli. (3) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 98/695/EY seuraavasti: 1) Korvataan 1 artikla seuraavasti: " 1 artikla 'Dirección General de Control Sanitario de Productos y Servicios (DGCSPS) de la Secretaría de Salud' on Meksikon toimivaltainen viranomainen, joka tarkastaa ja todistaa, että kalastus- ja vesiviljelytuotteet ovat direktiivin 91/493/ETY vaatimusten mukaisia." 2) Korvataan 3 artiklan 2 kohta seuraavasti: "2. Todistuksissa on oltava DGCSPS:n edustajan nimi, asema ja allekirjoitus sekä sen virallinen leima, joka eroaa väriltään muista vahvistusmerkinnöistä." 3) Korvataan liite A tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 22 päivänä marraskuuta 2001. Komission puolesta David Byrne Komission jäsen (1) EYVL L 268, 24.9.1991, s. 15. (2) EYVL L 24, 30.1.1998, s. 31. (3) EYVL L 332, 8.12.1998, s. 9. LIITE "LIITE A >PIC FILE= "L_2001307FI.002303.TIF"> >PIC FILE= "L_2001307FI.002401.TIF">"
2001/638/EY: Komission päätös, tehty 2 päivänä elokuuta 2001, päätöksen 92/452/ETY muuttamisesta yhteisöön suuntautuvaan naudansukuisten eläinten alkioiden vientiin kolmansissa maissa hyväksyttyjen alkionsiirtoryhmien ja alkiontuotantoryhmien luetteloiden osalta (ETA:n kannalta merkityksellinen teksti) (tiedoksiannettu numerolla K(2001) 2447)



Virallinen lehti nro L 223 , 18/08/2001 s. 0024 - 0025



Komission päätös, tehty 2 päivänä elokuuta 2001, päätöksen 92/452/ETY muuttamisesta yhteisöön suuntautuvaan naudansukuisten eläinten alkioiden vientiin kolmansissa maissa hyväksyttyjen alkionsiirtoryhmien ja alkiontuotantoryhmien luetteloiden osalta (tiedoksiannettu numerolla K(2001) 2447) (ETA:n kannalta merkityksellinen teksti) (2001/638/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten alkioiden kaupassa ja tuonnissa kolmansista maista 25 päivänä syyskuuta 1989 annetun neuvoston direktiivin 89/556/ETY(1), sellaisena kuin se on viimeksi muutettuna päätöksellä 94/113/EY(2), sekä katsoo seuraavaa: (1) Kanadan ja Yhdysvaltain toimivaltaiset eläinlääkintäviranomaiset ovat toimittaneet pyynnön Kanadan ja Yhdysvaltain alueella toimivia yhteisöön suuntautuvaan naudansukuisten eläinten alkioiden vientiin virallisesti hyväksyttyjä ryhmiä koskevan, komission päätöksen 92/452/ETY(3), sellaisena kuin se on viimeksi muutettuna päätöksellä 2001/184/EY(4), vahvistetun luettelon muuttamisesta. (2) Komissio on saanut takeet direktiivin 89/556/ETY 8 artiklassa esitettyjen vaatimusten noudattamisesta. (3) Päätös 92/452/ETY olisi tämän vuoksi muutettava vastaavasti. (4) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan komission päätöksen 92/452/ETY liite seuraavasti: 1. Lisätään seuraava maininta Kanadan ryhmiä koskevaan kohtaan: ">TAULUKON PAIKKA>" 2. Lisätään seuraavat maininnat Yhdysvaltain ryhmiä koskevaan kohtaan: ">TAULUKON PAIKKA>" 3. Korvataan Yhdysvaltain ryhmiä koskevat maininnat E 512 (91PA005) ja E 962 (91CA040) seuraavasti: ">TAULUKON PAIKKA>" 4. Korvataan Kanadan ryhmiä koskevat maininnat E 607, E 660 ja E 933 seuraavasti: ">TAULUKON PAIKKA>" 2 artikla Tämä päätös on osoitettu kaikille jäsenvaltioille. Tehty Brysselissä 2 päivänä elokuuta 2001. Komission puolesta David Byrne Komission jäsen (1) EYVL L 302, 19.10.1989, s. 1. (2) EYVL L 53, 24.2.1994, s. 53. (3) EYVL L 250, 29.8.1992, s. 40. (4) EYVL L 67, 9.3.2001, s. 77.
2001/12/EY: Neuvoston päätös, tehty 19 päivänä joulukuuta 2000, tietyistä eläinlääkintäalan kustannuksista tehdyn päätöksen 90/424/ETY muuttamisesta



Virallinen lehti nro L 003 , 06/01/2001 s. 0027 - 0027



Neuvoston päätös, tehty 19 päivänä joulukuuta 2000, tietyistä eläinlääkintäalan kustannuksista tehdyn päätöksen 90/424/ETY muuttamisesta (2001/12/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), ottaa huomioon talous- ja sosiaalikomitean lausunnon(2), sekä katsoo seuraavaa: (1) Yhteisen maatalouspolitiikan rahoituksesta 17 päivänä toukokuuta 1999 annetussa neuvoston asetuksessa (EY) N:o 1258/1999(3) säädetään, että päätöksessä 90/424/ETY(4) määritellyt yksittäiset eläinlääkinnälliset toimet rahoitetaan 1 päivästä tammikuuta 2000 Euroopan maatalouden ohjaus- ja tukirahaston (EMOTR) tukiosastosta perustamissopimuksen 33 artiklan 1 kohdassa vahvistettujen tavoitteiden saavuttamiseksi. (2) Olisi tarkennettava, mitä järjestelyä sovelletaan kyseisten kustannusten yhteisön toteuttamaan hallinnointiin. (3) Komission olisi hallinnoitava mainittuja kustannuksia ottaen huomioon niiden luonne. (4) Päätös 90/424/ETY olisi sen vuoksi muutettava, ON TEHNYT TÄMÄN PÄÄTÖKSEN: 1 artikla Lisätään päätökseen 90/424/ETY artikla seuraavasti: " 40 a artikla Komissio hallinnoi suoraan tämän päätöksen nojalla rahoitettavia kustannuksia 21 päivänä joulukuuta 1977 annetun varainhoitoasetuksen(5) 98 artiklan toisen kohdan mukaisesti." 2 artikla Tämä päätös on osoitettu kaikille jäsenvaltioille. Tehty Brysselissä 19 päivänä joulukuuta 2000. Neuvoston puolesta Puheenjohtaja J. Glavany (1) Lausunto annettu 16 päivänä joulukuuta 2000 (ei vielä julkaistu virallisessa lehdessä). (2) Lausunto annettu 30 päivänä marraskuuta 2000 (ei vielä julkaistu virallisessa lehdessä). (3) EYVL L 160, 26.6.1999, s. 103. (4) EYVL L 224, 18.8.1990, s. 19, päätös sellaisena kuin se on viimeksi muutettuna asetuksella (EY) N:o 1258/1999. (5) EYVL L 356, 31.12.1977, s. 1, asetus sellaisena kuin se on viimeksi muutettuna asetuksella (EY, Euratom) N:o 1150/2000 (EYVL L 130, 31.5.2000, s. 1).
2001/336/EY: Komission päätös, tehty 18 päivänä huhtikuuta 2001, väliaikaisista luetteloista kolmansien maiden laitoksista, joista jäsenvaltiot sallivat jauhelihan ja raakalihavalmisteiden tuonnin, tehdyn päätöksen 1999/710/EY muuttamisesta (ETA:n kannalta merkityksellinen teksti) (tiedoksiannettu numerolla K(2001) 1075)



Virallinen lehti nro L 120 , 28/04/2001 s. 0039 - 0040



Komission päätös, tehty 18 päivänä huhtikuuta 2001, väliaikaisista luetteloista kolmansien maiden laitoksista, joista jäsenvaltiot sallivat jauhelihan ja raakalihavalmisteiden tuonnin, tehdyn päätöksen 1999/710/EY muuttamisesta (tiedoksiannettu numerolla K(2001) 1075) (ETA:n kannalta merkityksellinen teksti) (2001/336/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita, 22 päivänä kesäkuuta 1995 tehdyn neuvoston päätöksen 95/408/EY(1), sellaisena kuin se on viimeksi muutettuna päätöksellä 2001/4/EY(2), ja erityisesti sen 2 artiklan 1 kohdan, sekä katsoo seuraavaa: (1) Komission päätöksessä 1999/710/EY(3) vahvistetaan väliaikainen luettelo jauhelihaa ja raakalihavalmisteita tuottavista laitoksista. (2) Slovakian tasavalta on toimittanut jauhelihaa ja raakalihavalmisteita tuottavia laitoksia koskevan luettelon, jonka osalta toimivaltaiset viranomaiset todistavat, että nämä laitokset ovat yhteisön sääntöjen mukaiset. (3) Slovakian osalta voidaan siis laatia alustava luettelo jauhelihaa ja raakalihavalmisteita tuottavista laitoksista noudattaen päätöksessä 95/408/EY tiettyjen maiden osalta säädettyä menettelyä. (4) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään tämän päätöksen liitteen teksti päätöksen 1999/710/EY liitteeseen. 2 artikla Tämä päätös on osoitettu kaikille jäsenvaltioille. Tehty Brysselissä 18 päivänä huhtikuuta 2001. Komission puolesta David Byrne Komission jäsen (1) EYVL L 243, 11.10.1995, s. 17. (2) EYVL L 2, 5.1.2001, s. 21. (3) EYVL L 281, 4.11.1999, s. 82. LIITE Maa: SLOVAKIA >TAULUKON PAIKKA>
2001/144/EY: Komission päätös, tehty 12 päivänä helmikuuta 2001, eläinten terveyttä koskevista vaatimuksista ja eläinlääkärintodistuksista rekisteröityjen hevosten takaisintuonnissa raveja, kilpailuja ja kulttuuritapahtumia varten tapahtuneen tilapäisen maastaviennin jälkeen tehdyn päätöksen 93/195/ETY muuttamisesta (ETA:n kannalta merkityksellinen teksti) (tiedoksiannettu numerolla K(2001) 347)



Virallinen lehti nro L 053 , 23/02/2001 s. 0023 - 0024



Komission päätös, tehty 12 päivänä helmikuuta 2001, eläinten terveyttä koskevista vaatimuksista ja eläinlääkärintodistuksista rekisteröityjen hevosten takaisintuonnissa raveja, kilpailuja ja kulttuuritapahtumia varten tapahtuneen tilapäisen maastaviennin jälkeen tehdyn päätöksen 93/195/ETY muuttamisesta (tiedoksiannettu numerolla K(2001) 347) (ETA:n kannalta merkityksellinen teksti) (2001/144/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY(1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 19 artiklan ii kohdan, sekä katsoo seuraavaa: (1) Komission päätöksessä 93/195/ETY(2), sellaisena kuin se on viimeksi muutettuna päätöksellä 2000/754/EY(3), säädetään, että rekisteröityjen hevosten jälleentuonti raveja, kilpailuja ja kultuuritapahtumia varten tapahtuneen tilapäisen maastaviennin jälkeen rajoitetaan hevosiin, jotka ovat olleet kolmannessa maassa alle 30 päivää. (2) Jotta yhteisön alkuperää olevien hevosten olisi helpompi osallistua Yhdistyneissä arabiemiirikunnissa järjestettäviin Endurance World Cup -kilpailuihin, tämä ajanjakso olisi pidennettävä enintään 60 päiväksi. (3) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 93/195/ETY seuraavasti: 1) Lisätään 1 artiklaan seitsemäs luetelmakohta seuraavasti: "- jotka ovat osallistuneet Yhdistyneissä arabiemiirikunnissa järjestettyihin Endurance World Cup -kilpailuihin ja täyttävät tämän päätöksen liitteessä VII olevan mallin mukaisessa terveystodistuksessa esitetyt vaatimukset." 2) Lisätään tämän päätöksen liite liitteeksi VII. 2 artikla Tämä päätös on osoitettu kaikille jäsenvaltioille. Tehty Brysselissä 12 päivänä helmikuuta 2001. Komission puolesta David Byrne Komission jäsen (1) EYVL L 224, 18.8.1990, s. 42. (2) EYVL L 86, 6.4.1993, s. 1. (3) EYVL L 303, 2.12.2000, s. 34. LIITE "LIITE VII >PIC FILE= "L_2001053FI.002403.EPS">"
2001/828/EY: Komission päätös, tehty 23 päivänä marraskuuta 2001, päätösten 92/260/ETY ja 93/197/ETY muuttamisesta Länsi-Niilin virustautia vastaan rokotettujen hevoseläinten tuonnin osalta (ETA:n kannalta merkityksellinen teksti) (tiedoksiannettu numerolla K(2001) 3709)



Virallinen lehti nro L 308 , 27/11/2001 s. 0041 - 0042



Komission päätös, tehty 23 päivänä marraskuuta 2001, päätösten 92/260/ETY ja 93/197/ETY muuttamisesta Länsi-Niilin virustautia vastaan rokotettujen hevoseläinten tuonnin osalta (tiedoksiannettu numerolla K(2001) 3709) (ETA:n kannalta merkityksellinen teksti) (2001/828/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY(1), sellaisena kuin se on viimeksi muutettuna päätöksellä 2001/298/EY(2), ja erityisesti sen 13 artiklan 2 kohdan a alakohdan ja 19 artiklan i kohdan, sekä katsoo seuraavaa: (1) Komission päätöksessä 92/260/ETY(3), sellaisena kuin se on viimeksi muutettuna päätöksellä 2001/619/EY(4), säädetään eläinten terveyttä koskevista vaatimuksista ja eläinlääkärintodistuksista rekisteröityjen hevosten tilapäisessä tuonnissa. (2) Komission päätöksessä 93/197/ETY(5), sellaisena kuin se on viimeksi muutettuna päätöksellä 2001/619/EY, säädetään eläinten terveyttä koskevista vaatimuksista ja eläinlääkärintodistuksista rekisteröityjen hevoseläinten sekä jalostukseen ja kasvatukseen tarkoitettujen hevoseläinten tuonnissa. (3) Amerikan yhdysvalloissa on todettu Länsi-Niilin virustaudin tautitapauksia hevoseläimissä viimeisen kahden vuoden aikana. Toimivaltaiset viranomaiset ovat jokin aika sitten antaneet ehdollisen hyväksynnän formaliinilla inaktivoidulle rokotteelle. Koska Länsi-Niilin virustautia vastaan rokotetut hevoseläimet eivät aiheuta terveysriskiä eläimille tai ihmisille, tällaisten hevoseläinten tuonti yhteisöön pitäisi sallia tietyin edellytyksin. (4) Länsi-Niilin virustautia vastaan rokotettujen hevoseläinten tuonnin sallimiseksi eläinten terveysvaatimuksia koskevaan ryhmään C kuuluvista maista on tarpeen mukauttaa eläinten terveyttä koskevia vaatimuksia muuttamalla päätöksiä 92/260/ETY ja 93/197/ETY. (5) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään päätöksen 92/260/ETY liitteessä II olevan C osan III osaan alakohta seuraavasti: >PIC FILE= "L_2001308FI.004102.TIF"> 2 artikla Lisätään päätöksen 93/197/ETY liitteessä II olevan C osan III osaan alakohta seuraavasti: >PIC FILE= "L_2001308FI.004201.TIF"> 3 artikla Tämä päätös on osoitettu kaikille jäsenvaltioille. Tehty Brysselissä 23 päivänä marraskuuta 2001. Komission puolesta David Byrne Komission jäsen (1) EYVL L 224, 18.8.1990, s. 42. (2) EYVL L 102, 12.4.2001, s. 63. (3) EYVL L 130, 15.5.1992, s. 67. (4) EYVL L 215, 9.8.2001, s. 55. (5) EYVL L 86, 6.4.1993, s. 16.
2001/676/EY: Komission päätös, tehty 20 päivänä elokuuta 2001, Korean tasavallasta peräisin olevien elävien simpukoiden, piikkinahkaisten, vaippaeläinten ja merikotiloiden erityisistä tuontiedellytyksistä tehdyn päätöksen 95/453/EY muuttamisesta (ETA:n kannalta merkityksellinen teksti) (tiedoksiannettu numerolla K(2001) 2556)



Virallinen lehti nro L 236 , 05/09/2001 s. 0018 - 0018



Komission päätös, tehty 20 päivänä elokuuta 2001, Korean tasavallasta peräisin olevien elävien simpukoiden, piikkinahkaisten, vaippaeläinten ja merikotiloiden erityisistä tuontiedellytyksistä tehdyn päätöksen 95/453/EY muuttamisesta (tiedoksiannettu numerolla K(2001) 2556) (ETA:n kannalta merkityksellinen teksti) (2001/676/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista elävien simpukoiden tuotannossa ja saattamisessa markkinoille 15 päivänä heinäkuuta 1991 annetun neuvoston direktiivin 91/492/ETY(1), sellaisena kuin se on viimeksi muutettuna direktiivillä 97/79/EY(2), ja erityisesti sen 9 artiklan 4 kohdan, sekä katsoo seuraavaa: (1) Korean tasavallasta peräisin olevien elävien simpukoiden, piikkinahkaisten, vaippaeläinten ja merikotiloiden erityisistä tuontiedellytyksistä 23 päivänä lokakuuta 1995 tehdyn komission päätöksen 95/453/EY(3), sellaisena kuin se on viimeksi muutettuna päätöksellä 1999/530/EY(4) 1 artiklassa säädetään, että "Ministry of Maritime Affairs and Fisheries - National Fishery Products Inspection Station (NFPIS)" on Korean tasavallan toimivaltainen viranomainen, joka tarkastaa ja todistaa, että elävät kalastus- ja vesiviljelytuotteet ovat direktiivin 91/492/ETY vaatimusten mukaisia. (2) Korean hallinnon rakennemuutoksen vuoksi kalastustuotteiden terveystodistukset antava toimivaltainen viranomainen (NFPIS) on nykyisin "National Fisheries Products Quality Inspection Service (NFPQIS)". Tämä uusi viranomainen pystyy tehokkaasti tarkastamaan voimassa olevan lainsäädännön soveltamisen. Näin ollen on tarpeen muuttaa päätöksessä 95/453/EY annetun toimivaltaisen viranomaisen nimi. (3) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 95/453/EY 1 artikla seuraavasti: " 1 artikla 'National Fisheries Products Quality Inspection Service (NFPQIS)' on Korean tasavallan toimivaltainen viranomainen, joka tarkastaa ja todistaa, että elävät simpukat, piikkinahkaiset, vaippaeläimet ja merikotilot täyttävät direktiivin 91/492/ETY vaatimukset." 2 artikla Tämä päätös on osoitettu kaikille jäsenvaltioille. Tehty Brysselissä 20 päivänä elokuuta 2001. Komission puolesta David Byrne Komission jäsen (1) EYVL L 268, 24.9.1991, s. 1. (2) EYVL L 24, 30.1.1998, s. 31. (3) EYVL L 264, 7.11.1995, s. 35. (4) EYVL L 203, 3.8.1999, s. 76.